Dublin

Dublin (,) nya indu menua Republik Ireland. Ba teluk ba nanga Sungai Liffey, iya ba provinsi Leinster, ke bekunsi garis ba selatan enggau Gunung Dublin, sebagi ari Gunung Wicklow. Ba pengawa ngitung tubuh taun 2022, kandang endur kaunsil mengeri nya ngembuan penyampau tubuh 592,713 iku, lalu Nengeri Dublin enggau kandang mengeri iya ngembuan penyampau tubuh 1,263,219 iku, lalu Dublin County ngembuan penyampau tubuh 1,501,500 iku ., nyadika nengeri tu nengeri pemadu besai nitihka pemesai ba pulau Ireland.

Sebengkah palan pengentap pendiau ditumbuhka ba kandang menua nya ulih bansa Gael maya tauka sebedau abad ke-7, lalu ditangkanka bansa Viking. Seraya Perintah Dublin majak besai, iya nyadi palan pengentap pendiau ke beguna ba Ireland lebuh Anglo-Norman nyerang Ireland ba abad ke-12. Mengeri tu ngerembai enggau jampat ari abad ke-17 lalu enda lama nyadi mengeri kedua pemadu besai dalam Empayar British enggau ke enam pemadu besai di Eropah Barat sepengudah Acts of Union dalam taun 1800. Pengudah meredika dalam taun 1922, Dublin nyadi indu nengeri Negeri Bibas Ireland, lalu diberi nama baru nyadi Ireland dalam taun 1937. Naka taun 2018, mengeri tu dirintaika Rangkaian Pansik Globalisasi dan Mengeri Dunya (GaWC) nyadi mengeri global, enggau penuduk "Alpha minus", ti ngengkahka iya entara tiga puluh buah mengeri ti pemadu manah di dunya.

 Malin